Diari Oficial de la Generalitat Valenciana


Sumari del DOGV 6483, del 18-03-2011 (2011/3173)

Informació pública del Pla de Reforma Interior de la Unitat d'Execució d'Ondara 2
---------------------------------------------------------------------------------

### Dades del document

Número de DOGV
:   6483

Data del DOGV
:   18-03-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/3173


Data del document
:   14-03-2011

Organisme emissor
:   Ajuntament d'Alfarp

Tipus de document
:   Anunci

Descriptors 

:   * Alfarb
    * administració local
    * pla d'urbanisme

Informació pública del Pla de Reforma Interior de la Unitat d'Execució d'Ondara 2 [2011/3173]  
Vist el contingut i la dispositiva de la Sentència núm. 1490, de 19 de novembre de 2010, de la Sala Contenciosa Administrativa del Tribunal Superior de Justícia de la Comunitat Valenciana, dictada en el recurs núm. 137/2008, sobre l'Acord de l'Ajuntament, de data 26 de maig de 2008, sobre aprovació de la delimitació de la unitat d'execució Ondara-2 del sòl urbà d'Alfarp.  
Vist que, en virtut de la sentència esmentada, el contingut de la delimitació afecta aspectes d'ordenació l'aprovació definitiva dels quals correspon a l'administració autonòmica, de tal manera que per a poder desenvolupar l'àmbit pretés és procedent elaborar el document de planejament que incloga aquesta ordenació, per a la seua tramitació municipal i remissió a l'administració indicada per a la seua aprovació definitiva, i així mateix, atorgar l'oportuna cobertura d'ordenació als corresponents instruments de gestió de l'àmbit.  
Vist que l'Ajuntament, iniciativa municipal, en coherència i compliment dels aspectes d'ordenació entesos com a ordenació estructural, ha elaborat un document de pla de reforma interior, així com els documents sectorials annexos a aquest.  
Fonaments:  
Atés el que disposen els articles 36, 37 i concordants de la Llei 16/2005, Urbanística Valenciana (LUV), sobre contingut d'ordenació estructural i ordenació detallada.  
Atés el que disposen els articles 38.c i 69 a 74 de la mateixa LUV sobre regulació dels plans de reforma interior.  
Atés, així mateix, el que disposa la Llei 30/1992, de Règim Jurídic de les Administracions Públiques i del Procediment Administratiu Comú, sobre els efectes dels actes i disposicions administratives en relació amb els actes anteriors de cobertura afectats per sentència, en els termes de la que s'ha citat en els antecedents d'aquest acord.  
  
D'acord amb el que disposa l'article 22 de la Llei 7/1985, Reguladora de les Bases de Règim Local sobre competència del Ple.  
  
A la vista dels antecedents i fonaments, decrete:  
Sotmetre a informació pública per un termini d'un mes, el Pla de Reforma Interior de la Unitat d'Execució Ondara-2 (març 2011), redactat per l'Ajuntament, junt amb els seus instruments sectorials annexos, mitjançant publicació d'edictes en el Diari Oficial de la Comunitat Valenciana (DOCV), Butlletí Oficial de la Província de València (BOPV), diari d'àmplia difusió a la localitat, al tauler d'anuncis i en la web municipal; es fa constar que el termini es computarà a partir de l'endemà de la publicació en el DOCV.  
  
Alfarp, 14 de març de 2011.- L'alcaldessa: Carmen Añó Sanz.